Ákvarðanir Útlendingastofnunar um að synja umsóknum kæranda og barna hennar um alþjóðlega vernd og dvalarleyfi af mannúðarástæðum eru staðfestar . Ákvörðun stofnunarinnar um að brottvísa kæranda frá Íslandi og ákveða henni endurkomubann er felld úr gildi . Þann 4. janúar 2018 er kveðinn upp svohljóðandi úrskurður nr. 4 / 2018 í stjórnsýslumáli nr . KNU17110007 á ákvörðunum Þann 2. nóvember 2017 kærði [...] , fd . [...] , ríkisborgari [...] ( hér eftir nefnd kærandi ) , ákvarðanir Útlendingastofnunar , dags. 2. nóvember 2017 um að synja kæranda og börnum hennar , [...] , fd . [...] , og [...] , fd . [...] , um alþjóðlega vernd á Íslandi ásamt því að synja þeim um dvalarleyfi á grundvelli 74. gr. laga um útlendinga nr. 80 / 2016 . Kærandi sótti um alþjóðlega vernd hér á landi ásamt eiginmanni sínum . Kærandi krefst þess aðallega að hinar kærðu ákvarðanir verði felldar úr gildi og að henni og börnum hennar verði veitt staða flóttamanna með vísan til 1. mgr. 37. gr. laga um útlendinga . Til vara er þess krafist að hinar kærðu ákvarðanir verði felldar úr gildi og að kæranda og börnum hennar verði veitt viðbótarvernd með vísan til 2. mgr. 37. gr. laga um útlendinga . Til þrautavara er þess krafist að hinar kærðu ákvarðanir verði felldar úr gildi og að kæranda og börnum hennar verði veitt dvalarleyfi á grundvelli mannúðarsjónarmiða . Til þrautaþrautavara er þess krafist að ákvörðun í máli kæranda verði felld úr gildi hvað varðar brottvísun og endurkomubann , sbr. 2. mgr. 98. gr. og 2. mgr. 104. gr. laga um útlendinga . Fyrrgreindar ákvarðanir eru kærðar á grundvelli 7. gr. laga um útlendinga og barst kæran fyrir lok kærufrests . II . Málsatvik og málsmeðferð Kærandi sótti um alþjóðlega vernd fyrir sig og börn sín hér á landi þann 9. júlí 2017 . Kærandi kom í viðtal hjá Útlendingastofnun þann 15. ágúst 2017 , ásamt talsmanni sínum . Með ákvörðunum dags. 2. nóvember 2017 synjaði Útlendingastofnun kæranda og börnum hennar um alþjóðlega vernd ásamt því að synja þeim um dvalarleyfi á grundvelli mannúðarsjónarmiða . Voru þær ákvarðanir kærðar til kærunefndar útlendingamála þann sama dag . Kærunefnd barst greinargerð kæranda þann 10. nóvember 2017 , ásamt fylgigögnum . III . Ákvörðun Útlendingastofnunar Við meðferð máls kæranda hjá Útlendingastofnun byggði hún umsókn sína um alþjóðlega vernd á því að hún óttist tiltekna aðila í heimaríki sínu , [...] . Í ákvörðunum Útlendingastofnunar í málum barna kæranda , kom fram að þau væri svo ung að árum að ekki yrði talið tilefni til að taka viðtal við þau . Fram kom að umsóknir barna kæranda væru grundvallaðar á framburði foreldra þeirra og þeim hefði verið synjað um alþjóðlega vernd og dvalarleyfi á grundvelli 74. gr. laga um útlendinga . Í ákvörðunum foreldra hefði jafnframt verið tekin afstaða til aðstæðna barnanna og hvernig þær aðstæður horfi við einstökum þáttum ákvörðunarinnar . Var það niðurstaða Útlendingastofnunar með vísan til niðurstöðu í máli foreldra þeirra , að gættum ákvæðum samnings Sameinuðu þjóðanna um réttindi barnsins , útlendingalaga og barnaverndarlaga , að börnum kæranda væri ekki stefnt í hættu með því að fylgja foreldrum sínum til heimaríkis . Börnum kæranda var vísað frá landinu . Kæranda og börnum hennar var vísað frá landinu á grundvelli c-liðar 1. mgr. 106. gr. laga um útlendinga . Útlendingastofnun tilkynnti kæranda og börnum hennar jafnframt að kæra frestaði ekki réttaráhrifum ákvörðunarinnar , sbr. 2. mgr. 35. gr. laga um útlendinga . Kæranda var brottvísað frá landinu með vísan til 2. tölul. b-liðar 2. mgr. 98. gr. laga um útlendinga , sbr. b-lið 2. mgr. 104. gr. laganna . Var kæranda ákveðið endurkomubann hingað til lands í tvö ár , sbr. 101. gr. sömu laga . Í greinargerð kæranda kemur fram að hún og eiginmaður hennar hafi lent upp á kant við hjón í heimaríki að nafni [...] og [...] vegna atvinnureksturs sem þau hafi stundað í bænum [...] í heimaríki þeirra , [...] . Ágreiningur þeirra á milli hafi leitt til þess að [...] hafi veitt kæranda högg á magann , en þá hafi hún verið komin sex mánuði á leið með eldri son sinn . Þá hafi viðstaddir hringt á lögreglu og hafi kærandi þurft að dvelja á spítala vegna atviksins . Kærandi kveður að sjúkragögn séu fyrir hendi í Þýskalandi , þar sem fjölskylda kæranda hafi áður sótt um alþjóðlega vernd . Þrátt fyrir ítrekaðar tilraunir af hálfu Útlendingastofnunar hafi ekki tekist að fá slík gögn til landsins . Þá hafi kæranda verið rænt og henni [...] af meðlimi mafíunnar , [...] , um sex mánuðum áður en hún hafi sótt um alþjóðlega vernd hér á landi . Henni hafi verið tjáð að ef hún myndi kvarta til lögreglu myndu meðlimir mafíunnar myrða son hennar og eiginmann . Þá hafi barni hennar verið rænt af leikskóla daginn eftir . Í kjölfarið hafi henni verið hótað því að ef hún færi til lögreglunnar myndi hún aldrei sjá son sinn aftur . Kærandi kveður að [...] hjónin séu bæði tengd fólki í lögreglunni og mafíunni , einkum áðurnefndum [...] og bróður hans , [...] . Þá vilji kærandi taka fram að hún hafi ekki greint eiginmanni sínum frá [...] og hafi ítrekað óskað eftir því við meðferð málsins að hann verði ekki upplýstur um atvikið . Þá vilji kærandi taka fram að í endurriti viðtals hjá Útlendingastofnun komi fram að kæranda hafi verið rænt fyrir um það bil tveimur árum síðan . Kærandi vilji árétta að um misskilning hafi verið að ræða . Kæranda hafi verið rænt um sex mánuðum áður en hún hafi sótt um alþjóðlega vernd hér á landi en hún hafi verið kýld í magann fyrir meira en [...] , þ.e. þegar hún hafi gengið með eldri son sinn sem hafi orðið [...] í október á þessu ári . Fallist hafi verið á þessa leiðréttingu af hálfu Útlendingastofnunar . Til stuðnings aðalkröfu sinni um alþjóðlega vernd vísar kærandi til 1. mgr. 37. gr. laga um útlendinga , á grundvelli þess að kærandi sæti ofsóknum í heimaríki sínu og að grundvallarmannréttindi hennar séu ekki tryggð . Þá er í greinargerð kæranda að finna umfjöllun um ástand mannréttindamála í [...] og er í því sambandi vísað til ýmissa alþjóðlegra skýrslna og gagna , þ. á m. skýrslu bandaríska utanríkisráðuneytisins fyrir árið 2016 um stöðu mannréttindamála í landinu . Þar kemur m.a. fram að mest aðkallandi mannréttindabrot þar í landi tengist spillingu í réttar - og heilbrigðiskerfinu ásamt heimilisofbeldi og mismunun gagnvart konum . Þá sé spilling jafnframt útbreidd í stjórnsýslunni . Þá kemur fram í greinargerð kæranda að skv. Flóttamannastofnun Sameinuðu þjóðanna megi í ákveðnum tilfellum fella umsækjendur um alþjóðlega vernd undir sérstakan þjóðfélagshóp ef þeir neyðast til að hætta atvinnustarfsemi sinni í þeim tilgangi að komast hjá ofsóknum af hálfu skipulagðra glæpagengja . Kærandi tilheyri sérstökum þjóðfélagshópi á framangreindum grundvelli . Þá tilheyri hún jafnframt sérstökum þjóðfélagshópi á þeim grundvelli að hún hafi orðið fyrir kynferðislegu ofbeldi í heimaríki sínu . Vísar kærandi í því sambandi m.a. til 33. gr. flóttamannasamnings Sameinuðu þjóðanna og 4. mgr. 38. gr. laga um útlendinga . Kærandi falli undir 1. mgr. 37. gr. laga um útlendinga þar sem [...] stjórnvöld geti ekki eða vilji ekki veita kæranda vernd . Þá mótmælir kærandi þeirri niðurstöðu Útlendingastofnunar , sem byggð sé á trúverðugleikamati stofnunarinnar , að kærandi uppfylli ekki skilyrði þess að teljast til sérstaks þjóðfélagshóps . Í því sambandi sé bent á að af augljósum ástæðum sé erfitt að sanna það að lögregluvernd sé ekki í boði . Til stuðnings varakröfu sinni um viðbótarvernd vísar kærandi til 2. mgr. 37. gr. laga um útlendinga og lögskýringargagna að baki ákvæðinu . Þar komi m.a. fram að við túlkun ákvæðisins skuli taka tillit til þeirra alþjóðlegu mannréttindasamninga og annarra alþjóðareglna sem reglan um viðbótarvernd byggist á og Ísland sé skuldbundið af , þ. á m. 3. gr. mannréttindasáttmála Evrópu , 6. og 7. gr. alþjóðasamnings um borgaraleg og stjórnmálaleg réttindi og 3. gr. samnings gegn pyndingum og annarri grimmilegri , ómannlegri eða vanvirðandi meðferð eða refsingu . Til stuðnings þrautavarakröfu sinni , um dvalarleyfi á grundvelli mannúðarsjónarmiða , vísar kærandi einkum til 1. mgr. 74. gr. laga um útlendinga og lögskýringargagna að baki ákvæðinu . Samkvæmt framlögðum samskiptaseðli frá Göngudeild sóttvarna glími kærandi við mikinn [...] og [...] . Þann 31. október sl. hafi [...] , sálfræðingur , skráð hjá sér að nágranni kæranda hafi hringt á lögreglu sökum þess að hún hafi öskrað látlaust . Þá komi fram í samskiptaseðlinum að kærandi sé [...] og þarfnist [...] . Í færslu [...] , einnig dags. 31. október , komi fram að hún hafi ávísað kæranda lyfinu [...] , sem sé t.a.m. notað til að meðhöndla [...] og [...] . Þannig liggi fyrir að heilbrigðisástand kæranda sé mjög slæmt . Þá glími kærandi jafnframt við erfiðar félagslegar aðstæður í heimaríki , sem þolandi kynferðisofbeldis , og yfirvöld þar í landi veiti henni ekki viðhlítandi vernd . Þá hafi Útlendingastofnun fallist á að kærandi teljist vera í sérstaklega viðkvæmri stöðu . Í tengslum við framangreindar kröfur kæranda er jafnframt vísað til þess að Útlendingastofnun hafi ekki sinnt rannsóknarskyldu sinni skv. 10. gr. stjórnsýslulaga . Þá er vísað til 2. mgr. 45. gr. laga um útlendinga að því er varðar börn kæranda . Þá kemur fram í greinargerð kæranda að hún geti ekki flutt sig um set innanlands og hlotið vernd annars staðar í [...] . Almennt séu ekki forsendur til að kanna möguleika á flótta innan heimalands sé ljóst að ríkið skorti vilja eða getu til að vernda einstaklinga gegn ofsóknum . Til stuðnings þrautaþrautavarakröfu sinni , um að ákvörðun Útlendingastofnunar verði felld úr gildi hvað varðar brottvísun og endurkomubann , byggir kærandi m.a. á því að stofnuninni hafi verið óheimilt að ákvarða að kæranda skyldi ekki veittur frestur til að hverfa af landi brott . Því til stuðnings vísar kærandi m.a. til úrskurðar kærunefndar útlendingamála í máli nr . KNU17090052 , dags. 2. nóvember sl. , þar sem fram komi að tilhæfuleysi umsóknar þurfi að blasa við svo að til greina komi að veita umsækjendum styttri eða engan frest til að yfirgefa landið sjálfviljugir . Þá vísar kærandi til þess að vegna ákvæðis 3. mgr. 102. gr. laga um útlendinga hafi Útlendingastofnun verið óheimilt að ákvarða kæranda brottvísun . Í því sambandi bendir kærandi á að tengdafaðir hennar sé með ótímabundið dvalarleyfi á Ítalíu . Þá sé ákvörðun um endurkomubann í andstöðu við 1. mgr. 31. gr. alþjóðasamnings um réttarstöðu flóttamanna og meðalhófsreglu 12. gr. stjórnsýslulaga nr. 37 / 1993 . Þá gerir kærandi athugasemd við að [...] sé á lista Útlendingastofnunar yfir örugg ríki . Samkvæmt 2. mgr. 29. gr. laga um útlendinga sé Útlendingastofnun skylt að uppfæra slíka lista reglulega . Greinargerð um [...] á vef Útlendingastofnunar sé hins vegar dagsett 28. september 2015 og hafi því ekki verið uppfærð í samræmi við framangreindan lagaáskilnað . Svo sem fram hefur komið byggir kærandi á því að Útlendingastofnun hafi brotið rannsóknarreglu stjórnsýslulaga við ákvörðunartöku í máli hennar . Vísar kærandi í því sambandi til 10. gr. stjórnsýslulaga , 2. mgr. 23. gr. laga um útlendinga og framangreinds úrskurðar kærunefndar í máli nr . KNU17090052 , en þar komi m.a. fram að ekki sé nægjanlegt að kærandi hafi ríkisfang í ríki sem sé á lista Útlendingastofnunar yfir örugg upprunaríki við mat á því hvort umsókn sé bersýnilega tilhæfulaus , heldur sé einungis heimilt að hafa slíkan lista til hliðsjónar við mat umsóknar . Með greinargerð sinni lagði kærandi fram afrit af vegabréfi og dvalarleyfisskírteini tengdaföður hennar á Ítalíu , afrit af skattkorti hans , svo og afrit og þýðingu af vitnisburði [...] , læknis , dags. 19. júlí 2013 , vegna skoðunar á eiginmanni kæranda í kjölfar árásar sem hann kveðst hafa orðið fyrir þann 8. júlí 2013 . Þá lagði kærandi fram afrit af umsókn hennar og fjölskyldu hennar um alþjóðlega vernd í Þýskalandi , dags. 2. júní 2015 , svo og afrit og [...] þýðingu á ákvörðun þýskra yfirvalda í málum þeirra , dags. 15. desember 2015 , afrit af samskiptaseðli frá Göngudeild sóttvarna , dags. 8. ágúst til 3. nóvember 2017 og ljósmynd af lyfi sem kæranda hafi verið ávísað . Í máli þessu gilda einkum ákvæði laga um útlendinga nr. 80 / 2016 , reglugerð nr. 540 / 2017 um útlendinga , ákvæði stjórnsýslulaga nr. 37 / 1993 , stjórnarskrá lýðveldisins Íslands nr. 33 / 1944 og mannréttindasáttmáli Evrópu , sbr. lög nr. 62 / 1994 . Í 2. mgr. 10. gr. laga um útlendinga nr. 80 / 2016 segir að ákvarðanir sem varði barn skuli teknar með það sem því sé fyrir bestu að leiðarljósi , því tryggður réttur til að tjá skoðanir sínar í málum sem það varði og tekið tillit til skoðana barnsins í samræmi við aldur þess og þroska . Við ákvörðun í máli er varðar hagsmuni barns skuli stjórnvöld taka skriflega afstöðu til þessara atriða . Almennt er viðurkennt að eðlilegur þroski barns sé best tryggður með því að vernda fjölskylduna . Sé ólögráða barn í fylgd annars eða beggja foreldra sinna eða annars úr fjölskyldunni sem hefur það á framfæri sínu og sá fer fram á réttarstöðu flóttamanns , ber að fara með málin í samræmi við meginregluna um einingu fjölskyldunnar . Ljóst er að börn þau sem hér um ræðir eru í fylgd foreldra sinna og haldast úrskurðir fjölskyldunnar því í hendur . Landaupplýsingar Kærunefnd útlendingamála hefur lagt mat á aðstæður í [...] m.a. með hliðsjón af eftirfarandi skýrslum : Af fyrrgreindum gögnum má eigi að síður ráða að spilling sé víðtækt vandamál í [...] , einkum í löggæslu - og réttarkerfinu . Á undanförnum árum hafi [...] stjórnvöld hins vegar tekið mikilvæg skref í þá átt að auka vernd borgara sinna og uppræta spillingu . Laun lögreglumanna hafi verið hækkuð og endurnýjun átt sér stað í lögregluliði landsins auk þess sem yfirvöld sæki lögreglumenn til saka vegna brota í starfi . Fram kemur að sett hafi verið á fót þjónusta sem heyri undir [...] innanríkisráðuneytið og geri borgurunum kleift að senda inn kvartanir vegna spillingarmála , þ. á m. símleiðis . Einnig sé starfrækt vefgátt á vegum yfirvalda þar sem borgarar geti tilkynnt misferli . Þá taki umboðsmaður borgara í [...] jafnframt við kvörtunum vegna starfa lögreglu . Samkvæmt ofangreindu verður talið að [...] yfirvöld hafi almennt vilja og getu til að veita [...] borgurum vernd . Þá kemur fram í ofangreindum gögnum að kynbundið ofbeldi sé vandamál í [...] . [...] . Þá bjóði frjáls félagasamtök upp á lagalega aðstoð og sálfræðiþjónustu fyrir konur sem séu þolendur ofbeldis . Þá geti þolendur jafnframt tilkynnt misferli og kvartað vegna starfa lögreglu , svo sem fram hefur komið . Í skýrslu Alþjóðaheilbrigðisstofnunarinnar um geðheilbrigði í [...] ( e. Mental Health Atlas country profile 2014 – [...] ) frá árinu 2014 kemur fram að [...] yfirvöld hafi samþykkt geðheilbrigðisáætlun árið [...] . Þá hafi tekið gildi sérstök löggjöf um geðheilbrigðisþjónustu árið [...] . Áætlunin og löggjöfin séu í samræmi við alþjóðaskuldbindingar á sviði mannréttinda og hafi verið innleiddar að hluta . Geðheilbrigðisþjónusta í [...] sé að mestu fjármögnuð af [...] ríkinu þó að þjónustunni kunni að fylgja tiltekinn lágmarkskostnaður fyrir notendur . Ákvæði 1. mgr. 37. gr. laga um útlendinga Til að teljast flóttamaður hér á landi þarf kærandi að sýna fram á að aðstæður hans séu slíkar að þær falli undir 1. mgr. 37. gr. laga um útlendinga , sbr. flóttamannasamning Sameinuðu þjóðanna , eða 2. mgr. 37. gr. sömu laga . Kærandi byggir umsókn sína um alþjóðlega vernd á því að hún hafi sætt hótunum og ofbeldi í heimaríki , þ. á m. kynferðisofbeldi , af hendi fólks sem sé tengt mafíunni og lögreglunni þar í landi . Þá eru þær ástæður sem ofsóknir þurfa að tengjast skilgreindar nánar í 3. mgr. 38. gr. laganna . Hugtakið „ ástæðuríkur ótti við ofsóknir “ inniheldur huglæga og hlutlæga þætti og þarf að taka tillit til hvors tveggja þegar mat er lagt á umsókn um alþjóðlega vernd . Kærunefnd hefur við mat sitt á umsókn kæranda haft til hliðsjónar handbók Flóttamannastofnunar Sameinuðu þjóðanna um málsmeðferð og viðmið við mat á umsókn um alþjóðlega vernd ( Handbook and Guidelines on Procedures and Criteria for Determining Refugee Status , Genf 2011 ) . Þá hefur aðferðarfræði trúverðugleikamats kærunefndar tekið mið af skýrslu Flóttamannastofnunar Sameinuðu þjóðanna og Flóttamannasjóðs Evrópusambandsins um trúverðugleikamat , eftir því sem við á ( Beyond Proof : Credibility Assessment in EU Asylum Systems , Brussel 2013 ) . Krafa kæranda er byggð á því að hún sæti hótunum og ofbeldi , þ. á m. kynferðisofbeldi , af hendi aðila sem tengist mafíunni og lögreglunni í heimaríki hennar , [...] . Þá telji hún sig ekki getað leitað aðstoðar yfirvalda vegna þessa . Í ákvörðun sinni fellst Útlendingastofnun á að kærandi hafi orðið fyrir hótunum og líkamsárás , þ.m.t. kynferðisofbeldi , og að barni hennar hafi verið rænt . Kærunefnd hefur ekki forsendur til að gera athugasemd við þá niðurstöðu stofnunarinnar . Kærandi hefur ekki borið fyrir sig að hafa sætt ofsóknum eða áreiti af hendi [...] yfirvalda eða að hún óttist slíkt . Enn fremur benda gögn ekki til þess að hún hafi ástæðuríkan ótta við ofsóknir yfirvalda eða aðila á þeirra vegum . Heimildir sem kærunefnd hefur kynnt sér benda til þess að [...] stjórnvöld , þ.m.t. löggæsla og dómsstólar , veiti þegnum sínum almennt viðeigandi vernd . Þó verður að líta til þess að spilling og óskilvirkni hái nokkuð störfum lögreglu og dómstóla og að úrbóta sé þörf . Heimildir gefa hins vegar til kynna að stjórnvöld hafi unnið að því síðustu ár að uppræta spillingu , þ. á m. innan refsivörslukerfisins . Kærandi hefur ekki lagt fram gögn til stuðnings þeirri fullyrðingu sinni að hún geti ekki leitað verndar yfirvalda vegna ætlaðra tengsla framangreindra aðila við [...] lögregluyfirvöld . Kærunefnd telur að flótta kæranda frá heimaríki hafi ekki borið það brátt að að ósanngjarnt sé að krefjast þess að kærandi leggi fram einhver trúverðug gögn sem sýna fram á að tengsl þeirra aðila sem hún nefnir við yfirvöld séu þess eðlis að vernd yfirvalda sé ekki virk í hennar tilviki eða að aðrar aðstæður hennar séu þessi eðlis að hún njóti ekki slíkrar verndar . Kærunefnd telur að í ljósi ofangreindra heimilda hafi ekki verið sýnt fram á að [...] stjórnvöld skorti vilja eða getu til að veita kæranda viðhlítandi vernd gegn hótunum og ofbeldi sem hún nefnir , m.a. með því að ákæra eða refsa fyrir þær athafnir . Með vísan til ofangreinds telur kærunefnd að kærandi og börn hennar hafi ekki ástæðuríkan ótta við ofsóknir í skilningi 1. mgr. 37. gr. laga um útlendinga , sbr. 4. mgr. 38. gr. laganna . Við þetta mat hefur kærunefnd , í samræmi við 5. mgr. 37. gr. laga um útlendinga , litið sérstaklega til hagsmuna barna kæranda og telur að öryggi þeirra , velferð og félagslegum þroska sé ekki hætta búin fylgi þau foreldrum sínum til heimaríkis þeirra . Telur kærunefndin því að kærandi og börn hennar uppfylli ekki skilyrði 1. mgr. 37. gr. útlendingalaga fyrir viðurkenningu á stöðu sem flóttamenn hér á landi . Kærandi verður þó að geta sýnt fram á að gildar ástæður séu til að ætla að um raunverulega hættu sé að ræða og að stjórnvöld í ríkinu séu ekki í stakk búin til að veita viðeigandi vernd . Dvalarleyfi á grundvelli mannúðarsjónarmiða skv. 1. mgr. 74. gr. laga um útlendinga Samkvæmt 6. mgr. 37. gr. laga um útlendinga skal stjórnvald sem kemst að því að ákvæði 1. eða 2. mgr. 37. gr. laganna eigi ekki við um útlending að eigin frumkvæði taka til skoðunar hvort veita eigi dvalarleyfi á grundvelli mannúðarsjónarmiða skv. 74. gr. sömu laga . Í því ljósi og með hliðsjón af meginreglunni um að það sem barni er fyrir bestu skuli hafa forgang þegar teknar eru ákvarðanir um málefni þess , sbr. jafnframt 2. mgr. 10. gr. og 3. mgr. 25. gr. laga nr. 80 / 2016 , telur kærunefnd að við mat á því hvort skilyrði 1. mgr. 74. gr. laganna séu fyrir hendi skuli taka sérstakt tillit til þess ef um barn er að ræða og skuli það sem er barni fyrir bestu haft að leiðarljósi við ákvörðun . Þá segir í athugasemdunum að með erfiðum félagslegum aðstæðum viðkomandi sé vísað til þess að útlendingur hafi þörf á vernd vegna félagslegra aðstæðna í heimalandi . Megi sem dæmi nefna aðstæður kvenna sem hafi sætt kynferðislegu ofbeldi eða felli sig ekki við kynhlutverk sem sé hefðbundið í heimaríki þeirra og þær eigi á hættu útskúfun eða ofbeldi við endurkomu . Þá segir einnig í athugasemdunum að með erfiðum almennum aðstæðum að öðru leyti sé einnig vísað til alvarlegra aðstæðna í heimaríki og væri þar oft um að ræða viðvarandi mannréttindabrot í ríkinu eða þá aðstöðu að yfirvöld veiti ekki þegnum sínum vernd gegn ofbeldisbrotum eða glæpum . Kærandi kveðst óttast hótanir og ofbeldi við endurkomu til [...] , m.a. af hendi aðila sem hafi beitt hana kynferðisofbeldi og rænt barni hennar . Að mati kærunefndar hefur ekki verið sýnt fram á að [...] stjórnvöld skorti vilja eða getu til að veita kæranda fullnægjandi vernd gegn þeim hótunum og ofbeldi sem hún nefnir , m.a. með því að ákæra eða refsa fyrir þær athafnir . Kærandi kom hingað til lands ásamt eiginmanni sínum og tveimur börnum þeirra . Samkvæmt framlögðum gögnum , þ. á m. samskiptaseðlum frá Göngudeild sóttvarna , dags. 8. ágúst til 3. nóvember 2017 , sýnir kærandi einkenni [...] , [...] og [...] og hefur verið ávísað [...] . Þá þarfnast hún [...] og er [...] . Af þeim gögnum sem kærunefnd hefur kynnt sér um heilbrigðiskerfið í [...] verður ráðið að kæranda standi til boða heilbrigðisþjónusta þar í landi , þ. á m. geðheilbrigðisþjónusta . Þá gangist kærandi ekki undir meðferð hér á landi sem teljist óforsvaranlegt að rjúfa . Þegar upplýsingar um heimaríki kæranda og gögn málsins eru virt í heild , með hliðsjón af aðstæðum kæranda og barna hennar í heimaríki , er það niðurstaða kærunefndar að kærandi hafi ekki sýnt fram á aðstæður sem ná því alvarleikastigi að hún og börn hennar hafi ríka þörf á vernd líkt og kveðið er á um í 1. mgr. 74. gr. laga um útlendinga . Því er fallist á það með Útlendingastofnun að aðstæður kæranda og barna hennar í heimaríki séu ekki með þeim hætti að veita beri kæranda og börnum hennar dvalarleyfi á grundvelli mannúðarsjónarmiða , sbr. 1. mgr. 74. gr. laga um útlendinga . Við þetta mat hefur kærunefnd litið sérstaklega til hagsmuna barna kæranda . Bann við endursendingu skv. 42. gr. laga um útlendinga Samkvæmt 1. mgr. 42. gr. laga um útlendinga er ekki heimilt að senda útlending eða ríkisfangslausan einstakling til svæðis þar sem hann hefur ástæðu til að óttast ofsóknir , sbr. 37. og 38. gr. , eða vegna svipaðra aðstæðna og greinir í flóttamannahugtakinu er í yfirvofandi hættu á að láta lífið eða verða fyrir ómannúðlegri eða vanvirðandi meðferð . Samkvæmt 2. mgr. sömu greinar er einnig óheimilt að senda útlending til svæðis þar sem ekki er tryggt að hann verði ekki sendur áfram til slíks svæðis sem greinir í 1. mgr . Með vísan til umfjöllunar að framan um heimaríki kæranda telur kærunefnd að þær aðstæður sem ákvæðið tekur til eigi ekki við í máli kæranda og barna hennar . Kærunefnd telur því að ákvæði 42. gr. laga um útlendinga standi ekki í vegi fyrir endursendingu kæranda og barna hennar þangað . Rannsóknarregla stjórnsýslulaga Svo sem fram hefur komið byggir kærandi m.a. á því að Útlendingastofnun hafi brotið rannsóknarreglu stjórnsýslulaga við ákvörðunartöku í máli hennar . Kærandi hefur borið fyrir sig að Útlendingastofnun geti ekki byggt á lista stofnunarinnar um örugg upprunaríki þar sem að hann hafi ekki verið uppfærður að því er varðar aðstæður í heimaríki kæranda , en upplýsingar stofnunarinnar um [...] séu frá [...] 2015 . Kærunefnd telur , með vísan til framangreindrar umfjöllunar um aðstæður í heimaríki kæranda , ekkert benda til þess að ástandið þar í landi hafi breyst svo til hins verra að ástæða sé til að endurskoða stöðu [...] á nefndum lista . Samkvæmt 10. gr. stjórnsýslulaga skal stjórnvald sjá til þess að mál sé nægilega upplýst áður en ákvörðun er tekin í því og afla í því skyni nauðsynlegra upplýsinga . Mál telst nægilega rannsakað þegar þeirra upplýsinga hefur verið aflað sem nauðsynlegar eru til þess að hægt sé að taka efnislega rétta ákvörðun í því . Að mati kærunefndar hefur ekkert komið fram í málinu sem bendir til þess að skort hafi á að nauðsynlegar upplýsingar lægju fyrir við ákvörðunartöku hjá Útlendingastofnun . Í því sambandi er tekið fram að kærunefnd hefur yfirfarið þau gögn sem aflað var við rekstur málsins , svo og skýrslur opinberra stofnana , og komist að sömu niðurstöðu og Útlendingastofnun að því er varðar umsóknir um alþjóðlega vernd og dvalarleyfi á grundvelli mannúðarsjónarmiða . Það er því mat kærunefndar að málsmeðferð Útlendingastofnunar í máli kæranda hafi verið í samræmi við 10. gr. stjórnsýslulaga . Brottvísun og endurkomubann Með vísan til atvika málsins tekur kærunefnd undir forsendur Útlendingastofnunar varðandi frávísun kæranda á grundvelli c-liðar 1. mgr. 106. gr. laga um útlendinga , sbr. til hliðsjónar 2. málsl. 3. mgr. 42. gr. reglugerðar nr. 540 / 2017 . Ákvörðun Útlendingastofnunar um brottvísun kæranda er byggð á því að skilyrði b-liðar 2. mgr. 104. gr. laga um útlendinga séu fyrir hendi . Samkvæmt ákvæðinu er heimilt að fella niður frest útlendings til að yfirgefa landið sjálfviljugur ef umsókn hans um dvalarleyfi eða alþjóðlega vernd telst bersýnilega tilhæfulaus eða hann hefur vísvitandi gefið misvísandi eða rangar upplýsingar við umsókn . Í ákvörðun Útlendingastofnunar kemur fram að í viðtali hjá stofnuninni hafi kæranda verið gefið færi á að skýra frá ástæðum flótta síns með ítarlegum hætti . Hugtakið kemur þó m.a. fyrir í b-lið 1. mgr. 29. gr. laga um útlendinga og er að vissu leyti skilgreint þar . Samkvæmt 1. tölul. ákvæðisins telst umsókn vera bersýnilega tilhæfulaus ef útlendingur hefur ríkisfang í ríki þar sem ekki er talið að hann þurfi að óttast ofsóknir eða meðferð sem fellur undir 37. gr . Um er að ræða heimild til að forgangsraða tilteknum málum í upphafi málsmeðferðar en slík forgangsröðun hefur ekki áhrif á mat á efni umsóknar um alþjóðlega vernd . Samkvæmt efni sínu fjalla framangreind ákvæði reglugerðar um útlendinga bæði um mat á því hvort umsókn sé bersýnilega tilhæfulaus í skilningi 29. og 104. gr. laga um útlendinga . Hefur kærunefnd í þeim efnum jafnframt horft til þess að í athugasemdum við 29. gr. sem fylgdu frumvarpi því er síðar varð að lögum nr. 80 / 2016 er þess getið að gert sé ráð fyrir því að frekari reglur um viðmið um að umsókn skuli teljast tilhæfulaus verði settar í reglugerð . Þar er þó vísað til þess að ákvæðið sé í samræmi við 7. gr. tilskipunar 2008 / 115 / EB um brottvísun útlendinga í ólögmætri dvöl . Í íslenskum rétti er almennt viðurkennd sú meginregla að túlka beri landsrétt til samræmis við þær þjóðréttarlegu skuldbindingar sem íslenska ríkið hefur gengist undir . Í máli Z.Zh. og O vísaði Evrópudómstóllinn jafnframt til þess að samkvæmt 4. mgr. 7. gr. tilskipunarinnar gætu ríki einungis í sérstökum aðstæðum stytt hinn 7 - 30 daga frest til sjálfviljugrar brottfarar eða fellt hann alveg niður ( 46. mgr. dómsins ) . Af orðalagi ákvæðisins leiðir því að tilhæfuleysi umsóknar þarf að blasa við stjórnvaldi þegar við skoðun málsins . Þó svo að 2. mgr. 104. gr. laganna innihaldi ekki tilvísun til þess lista telur kærunefnd engu að síður að heimilt sé að styðjast við slíkan lista við mat á því hvort umsókn um dvalarleyfi eða alþjóðlega vernd teljist bersýnilega tilhæfulaus , enda eru ákveðin tengsl á milli ákvæða b-liðar 2. mgr. 104. gr. laga um útlendinga og 29. gr. laganna . Kærandi hefur borið fyrir sig að hafa orðið fyrir hótunum og ofbeldi , þ. á m. kynferðisofbeldi , af hendi aðila sem tengist mafíunni og lögreglunni í heimaríki hennar , [...] . Í ákvörðun Útlendingastofnunar kemur fram að skv. heimildum stofnunarinnar sé einn þeirra aðila , sem kærandi hefur nefnt , höfuðpaur í alþjóðlegu glæpagengi sem sé þekkt fyrir alþjóðlega glæpastarfsemi , þ. á m. vændisstarfsemi . Þá kveður kærandi að syni hennar hafi verið rænt og að gerendurnir hafi hótað að skaða son hennar ef hún leitaði til lögreglu . Samkvæmt ákvörðun Útlendingastofnunar virðist framburður kæranda ekki hafa verið metinn ótrúverðugur um þessi atvik þó svo að óljóst sé um þátt ofangreinds brotamanns í þeim . Þá verður jafnframt að líta til þess að kærandi sýnir einkenni [...] og hefur verið ávísað [...] . Það er mat kærunefndar útlendingamála að atvik málsins hafi gefið nokkurt tilefni til frekari rannsóknar og öflunar gagna , sem Útlendingastofnun veitti kæranda heimild og frest til að afla . Það er mat kærunefndar að þrátt fyrir að nefndin og Útlendingastofnun hafi komist að þeirri niðurstöðu að synja beri kæranda um alþjóðlega vernd og dvalarleyfi á grundvelli mannúðarsjónarmiða sé það augljóst af gögnum málsins að umsókn kæranda og barna hennar hafi ekki verið bersýnilega tilhæfulaus í skilningi b-liðar 2. mgr. 104. gr. laga um útlendinga . Afleiðingar þess að telja umsókn bersýnilega tilhæfulausa eru meðal annars þær að takmarka verulega möguleika kærunefndar til að sinna lögbundnu hlutverki sínu , sem meðal annars kann að felast í því að kalla umsækjanda til viðtals til að endurmeta trúverðugleika hans og rannsaka frekar þætti máls sem kærunefnd telur óljósa . Í ljósi þess telur kærunefnd að Útlendingastofnun þurfi að beita þessu mati af mun meiri varfærni til að draga úr líkum þess að umsækjandi verði fyrir óafturkræfum skaða vegna ótímabærs og , eins og í tilviki kæranda , ólögmæts flutnings til heimaríkis . Af framangreindu leiðir að heimild til að fella niður frest til kæranda til að yfirgefa landið sjálfviljug er ekki fyrir hendi , sbr. b-lið 2. mgr. 104. gr. laga um útlendinga . Því er það niðurstaða kærunefndar að ekki sé grundvöllur fyrir ákvörðun Útlendingastofnunar um brottvísun kæranda og um tveggja ára endurkomubann og verður sá þáttur ákvörðunar Útlendingastofnunar því felldur úr gildi . Samkvæmt upplýsingum frá Útlendingastofnun er kærandi ekki lengur hér á landi og er því ekki tilefni til að veita henni frest til að yfirgefa landið . Með vísan til alls þess sem að framan er rakið og forsendna hinna kærðu ákvarðana þykir rétt að staðfesta ákvarðanir Útlendingastofnunar er varða umsóknir um alþjóðlega vernd , dvalarleyfi á grundvelli mannúðarsjónarmiða og frávísanir . Felldur er úr gildi sá þáttur ákvörðunar í máli kæranda þar sem kæranda er brottvísað frá landinu svo fljótt sem verða má og ákveðið endurkomubann hingað til lands í tvö ár . Lagt er fyrir Útlendingastofnun að gera ríkislögreglustjóra viðvart um niðurstöðu kærunefndar . Úrskurðarorð Ákvarðanir Útlendingastofnunar er varða umsóknir um alþjóðlega vernd , dvalarleyfi á grundvelli mannúðarsjónarmiða og frávísanir eru staðfestar . Felld er úr gildi ákvörðun um brottvísun og endurkomubann .